CELEX: 52018PC0083
Language: et
Date: 2018-03-02
Title: Ettepanek: NÕUKOGU OTSUS seisukoha kohta, mis võetakse Euroopa Liidu nimel EMP ühiskomitees seoses EMP lepingu XXII lisa (Äriühinguõigus) ja protokolli nr 37 (mis sisaldab artikliga 101 ette nähtud loetelu) muutmisega

EUROOPA KOMISJON
            Brüssel,2.3.2018
            COM(2018) 83 final
            2018/0039(NLE)
            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel EMP ühiskomitees seoses EMP lepingu XXII lisa (Äriühinguõigus) ja protokolli nr 37 (mis sisaldab artikliga 101 ette nähtud loetelu) muutmisega
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               EMP ühiskomitee otsuse eelnõu (mis on lisatud nõukogu otsuse ettepanekule) eesmärk on muuta EMP lepingu XXII lisa (Äriühinguõigus) ja protokolli nr 37 (mis sisaldab artikliga 101 ette nähtud loetelu), et inkorporeerida EMP lepingusse määrus (EL) nr 537/2014, mis käsitleb avaliku huvi üksuste kohustusliku auditi erinõudeid,
                  1
                ja direktiiv 2014/56/EL, mis käsitleb raamatupidamise aastaaruannete ja konsolideeritud raamatupidamise aastaaruannete kohustuslikku auditit
                  2
               .
            
            
               EMP ühiskomitee otsuse eelnõus tehtud kohandusi ei saa pidada pelgalt tehnilisteks kohandusteks nõukogu määruse nr 2894/94 tähenduses. Seetõttu kehtestab liidu seisukoha nõukogu.
            
            
               •Kooskõla poliitikavaldkonnas praegu kehtivate õigusnormidega
            
            
               Eelnõuna lisatud EMP ühiskomitee otsusega laiendatakse kehtivat ELi poliitikat EMP EFTA riikidele (Norra, Island ja Liechtenstein).
            
            
               •Kooskõla muude liidu tegevuspõhimõtetega
            
            
               ELi õigustiku laiendamine EMP EFTA riikidele, mis toimub nende õigustiku EMP lepingusse inkorporeerimise teel, viiakse ellu vastavalt kõnealuse lepingu eesmärkidele ja põhimõtetele ning selle eesmärk on luua dünaamiline ja ühtne Euroopa Majanduspiirkond, mis põhineb ühistel õigusnormidel ja võrdsetel konkurentsitingimustel.
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               EMP lepingusse inkorporeeritavad õigusaktid on koostatud Euroopa Liidu toimimise lepingu artiklite 50 ja 114 alusel.
            
            
               EMP lepingu rakendamise korda käsitleva nõukogu määruse (EÜ) nr 2894/94
                  3
                artikli 1 lõikega 3 on ette nähtud, et nõukogu kehtestab komisjoni ettepanekul seisukoha, mis tuleb ELi nimel EMP ühiskomitee otsuste suhtes võtta.
            
            
               Euroopa välisteenistus esitab koostöös komisjoniga nõukogule EMP ühiskomitee otsuse eelnõu, et nõukogu võtaks selle vastu kui liidu seisukoha. Euroopa välisteenistus loodab, et ta saab seisukoha EMP ühiskomitees esitada esimesel võimalusel.
            
            
               •Subsidiaarsus (ainupädevusse mittekuuluva valdkonna puhul)
            
            
               Ettepanek on subsidiaarsuse põhimõttega kooskõlas alljärgnevatel põhjustel.
            
            
               Käesoleva ettepaneku eesmärki – tagada siseturu ühtsus – ei ole võimalik piisavalt saavutada üksnes liikmesriikide tasandil ning meetme toime tõttu on eesmärk paremini saavutatav liidu tasandil.
            
            
               ELi õigustik inkorporeeritakse EMP lepingusse vastavalt nõukogu 28. novembri 1994. aasta määrusele (EÜ) nr 2894/94 (Euroopa Majanduspiirkonna lepingu rakendamise korra kohta), milles kinnitatakse kasutatud lähenemisviisi.
            
            
               •Proportsionaalsus
            
         
         
            
               Proportsionaalsuse põhimõtte kohaselt ei lähe käesolev ettepanek nimetatud eesmärgi saavutamiseks vajalikust kaugemale.
            
            
               •Vahendi valik
            
            
               Kooskõlas EMP lepingu artikliga 98 on valitud vahend EMP ühiskomitee otsus. EMP ühiskomitee tagab EMP lepingu tulemusliku rakendamise ja toimimise. Selleks võtab ta EMP lepingus sätestatud juhtudel vastu otsuseid.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               Ei kohaldata
            
            
               •Konsulteerimine sidusrühmadega
            
            
               Ei kohaldata
            
            
               •Eksperdiarvamuste kogumine ja kasutamine
            
            
               Ei kohaldata
            
            
               •Mõju hindamine
            
            
               Ei kohaldata
            
            
               •Õigusloome kvaliteet ja lihtsustamine
            
            
               Ei kohaldata
            
            
               •Põhiõigused
            
            
               Ei kohaldata
            
            
               4.MÕJU EELARVELE
            
            
               Määruse (EL) nr 537/2014 (mis käsitleb avaliku huvi üksuste kohustusliku auditi erinõudeid) ja direktiivi 2014/56/EL (mis käsitleb raamatupidamise aastaaruannete ja konsolideeritud aruannete kohustuslikku auditit) inkorporeerimine EMP lepingusse ei tohiks eelarvet mõjutada.
            
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
         
         
            
               Ei kohaldata
            
            
               •Selgitavad dokumendid (direktiivide puhul)
            
            
               Ei kohaldata
            
            
               •Ettepaneku sätete üksikasjalik selgitus
            
            
               Määruses (EL) nr 537/2014 sisalduvad viited liidu õigusaktidele
            
            
               Kooskõlas EMP lepingu artikliga 7 on EMP EFTA riikidele siduvad ainult EMP lepingusse inkorporeeritud õigusaktid. Seepärast tagatakse määruse (EL) nr 537/2014 kohandusega (a), et kohaldatavate liidu õigusaktidega seotud sätete puhul võetakse arvesse seda, et EMP kontekstis kasutatav õigusraamistik on EMP leping ja sellesse inkorporeeritud õigusaktid.
            
            
               Määruse (EL) nr 537/2014 artiklid 41 ja 44.
            
            
               Määruse artikliga 41 on kehtestatud üleminekuperiood seoses vannutatud audiitorite ja audiitorühingute kohustusliku rotatsiooni ning vannutatud audiitorite ja audiitorühingu valimiseks valikumenetluse korraldamise kohustuse jõustumisega. Nagu on mainitud määruse sissejuhatavas osas, on üleminekuperiood oluline, et „tagada õiguskindlus ning sujuv üleminek käesoleva määrusega kehtestatud korrale“. See kehtib ka EFTA riikide suhtes. Kuid kuna määrus inkorporeeritakse EMP lepingusse hiljem kui see ELis jõustub, tuleb üleminekuperioode kohandada nii, et EFTA riikides asutatud ettevõtetele oleks tagatud samasugune kohanemisperiood. Seetõttu kohandatakse kohandusega (b) artiklis 41 esitatud kuupäevi nii, et need oleksid vastavuses sellega, millal jõustub ühiskomitee otsus, millega määrus inkorporeeritakse EMP lepingusse.
            
            
               Määruse artikliga 44 lükatakse ühe aasta võrra edasi selliste keeluga seotud klauslite jõustumine, millega piiratakse aktsionäride õigust valida audiitorit. Eespool esitatud põhjustel kohandatakse kohandusega (c) seda kuupäeva nii, et see oleks vastavuses sellega, millal jõustub käesoleva ühiskomitee otsus.
            
            
               Direktiivi 2006/43/EÜ artikli 30c lõige 3
            
            
               Kooskõlas EMP lepingu artikliga 7 on EMP EFTA riikidele siduvad ainult EMP lepingusse inkorporeeritud õigusaktid. Euroopa Liidu põhiõiguste harta on ELi esmase õiguse vahend, mis ei ole liitu mittekuuluvatele riikidele siduv ja mis ei ole EMP kontekstis oluline. Sellest tulenevalt ei kohaldata kooskõlas direktiivi 2014/56/EL tehtava kohandusega (a) artikli 30c lõikes 3 sisalduvat viidet hartale.
            
            
               Kuid pädevate ametiasutuste kohustus järgida karistuse avalikustamisel põhiõigusi, eelkõige õigust era- ja perekonnaelu austamisele ja õigust isikuandmete kaitsele, on EMP kontekstis jätkuvalt kehtiv,
            
            
               2018/0039 (NLE)
            
            
               Ettepanek:
            
            
               NÕUKOGU OTSUS
            
            
               seisukoha kohta, mis võetakse Euroopa Liidu nimel EMP ühiskomitees seoses EMP lepingu XXII lisa (Äriühinguõigus) ja protokolli nr 37 (mis sisaldab artikliga 101 ette nähtud loetelu) muutmisega
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikleid 50 ja 114 koostoimes artikli 218 lõikega 9,
            
            
               võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta,
                  4
                eriti selle artikli 1 lõiget 3,
            
            
               võttes arvesse Euroopa Komisjoni ettepanekut
            
         
         
            
               ning arvestades järgmist:
            
            
               (1)Euroopa Majanduspiirkonna leping
                  5
                (edaspidi „EMP leping“) jõustus 1. jaanuaril 1994.
            
            
               (2)Kooskõlas EMP lepingu artikliga 98 võib EMP ühiskomitee oma otsusega muu hulgas muuta EMP lepingu XXII lisa (Äriühinguõigus) ja protokolli nr 37 (mis sisaldab artikliga 101 ette nähtud loetelu).
            
            
               (3)EMP lepingusse tuleb inkorporeerida Euroopa Parlamendi ja nõukogu määrus (EL) nr 537/2014
                  6
               .
            
            
               (4)EMP lepingusse tuleb inkorporeerida Euroopa Parlamendi ja nõukogu direktiiv 2014/56/EL
                  7
               .
            
            
               (5)EMP lepingu heaks toimimiseks tuleb EMP lepingu protokolli nr 37 laiendada, et hõlmata määrusega (EL) nr 537/2014 loodud Euroopa audiitorite järelevalveasutuste komitee (CEAOB), ning EMP lepingu XXII lisa tuleb muuta, et sätestada selle komiteega liitumise kord.
            
            
               (6)Seetõttu tuleks EMP lepingu XXII lisa ja protokolli nr 37 vastavalt muuta.
            
            
               (7)EMP ühiskomitees võetav liidu seisukoht peaks seetõttu põhinema lisatud otsuse eelnõul,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Euroopa Liidu nimel EMP ühiskomitees võetav seisukoht EMP lepingu XXII lisa (Äriühinguõigus) ja protokolli nr 37 (mis sisaldab artikliga 101 ette nähtud loetelu) muutmise ettepaneku suhtes põhineb käesolevale otsusele lisatud EMP ühiskomitee otsuse eelnõul.
            
            
               Artikkel 2
            
            
               Käesolev otsus jõustub selle vastuvõtmise päeval.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Euroopa Parlamendi ja nõukogu 16. aprilli 2014. aasta määrus (EL) nr 537/2014, mis käsitleb avaliku huvi üksuste kohustusliku auditi erinõudeid ning millega tunnistatakse kehtetuks komisjoni otsus 2005/909/EÜ (ELT L 158, 27.5.2014, lk 77).
               
               
                  
                     (2)
                  
                        Euroopa Parlamendi ja nõukogu 16. aprilli 2014. aasta direktiiv 2014/56/EL, millega muudetakse direktiivi 2006/43/EÜ, mis käsitleb raamatupidamise aastaaruannete ja konsolideeritud raamatupidamise aastaaruannete kohustuslikku auditit, ELT L 158, 27.5.2014, lk 196.
               
               
                  
                     (3)
                  
                        EÜT L 305, 30.11.1994, lk 6–8.
               
               
                  
                     (4)
                  
                        EÜT L 305, 30.11.1994, lk 6.
               
               
                  
                     (5)
                  
                        EÜT L 1, 3.1.1994, lk 3.
               
               
                  
                     (6)
                  
                        Euroopa Parlamendi ja nõukogu 16. aprilli 2014. aasta määrus (EL) nr 537/2014, mis käsitleb avaliku huvi üksuste kohustusliku auditi erinõudeid ning millega tunnistatakse kehtetuks komisjoni otsus 2005/909/EÜ (ELT L 158, 27.5.2014, lk 77).
               
               
                  
                     (7)
                  
                        Euroopa Parlamendi ja nõukogu 16. Aprilli 2014. aasta direktiiv 2014/56/EL, millega muudetakse direktiivi 2006/43/EÜ, mis käsitleb raamatupidamise aastaaruannete ja konsolideeritud raamatupidamise aastaaruannete kohustuslikku auditit, ELT L 158, 27.5.2014, lk 196.
               
            
      
    ---documentbreak--- 
      
         
               EUROOPA KOMISJON
            Brüssel,2.3.2018
            COM(2018) 83 final
            LISA
            järgmise dokumendi juurde:
            Ettepanek: Nõukogu otsus
            seisukoha kohta, mis võetakse Euroopa Liidu nimel EMP ühiskomitees seoses EMP lepingu XXII lisa (Äriühinguõigus) ja protokolli nr 37 (mis sisaldab artikliga 101 ette nähtud loetelu) muutmisega
            
               
         
         
            
               LISA
               EMP ÜHISKOMITEE OTSUS 
               
                  nr, 
               
                  millega muudetakse EMP lepingu XXII lisa (Äriühinguõigus) ja protokolli nr 37 (mis sisaldab artikliga 101 ette nähtud loetelu)
            
            
               EMP ÜHISKOMITEE,
            
            
               võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
            
            
               ning arvestades järgmist:
            
            
               (1)EMP lepingusse tuleb inkorporeerida Euroopa Parlamendi ja nõukogu 16. aprilli 2014 aasta määrus (EL) nr 537/2014, mis käsitleb avaliku huvi üksuste kohustusliku auditi erinõudeid ning millega tunnistatakse kehtetuks komisjoni otsus 2005/909/EÜ,
                  1
                parandatud ELTs L 170, 11.6.2014, lk 66.
            
            
               (2)EMP lepingusse tuleb inkorporeerida Euroopa Parlamendi ja nõukogu 16. aprilli 2014. aasta direktiiv 2014/56/EL, millega muudetakse direktiivi 2006/43/EÜ, mis käsitleb raamatupidamise aastaaruannete ja konsolideeritud raamatupidamise aastaaruannete kohustuslikku auditit
                  2
               .
            
            
               (3)EMP lepingu heaks toimimiseks tuleb EMP lepingu protokolli nr 37 laiendada, et hõlmata määrusega (EL) nr 537/2014 loodud Euroopa audiitorite järelevalveasutuste komitee (CEAOB), ning EMP lepingu XXII lisa tuleb muuta, et sätestada selle komiteega liitumise kord.
            
            
               (4)Seetõttu tuleks EMP lepingu XXII lisa ja protokolli nr 37 vastavalt muuta,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               EMP lepingu XXII lisa muudetakse järgmiselt.
            
            
               1.Punkti 10f (Euroopa Parlamendi ja nõukogu direktiiv 2006/43/EÜ) lisatakse järgmine tekst:
            
            
               „–32014 L 0056: Euroopa Parlamendi ja nõukogu 16. aprilli 2014. aasta direktiiv 2014/56/EL (ELT L 158, 27.5.2014, lk 196).
            
            
               Käesolevas lepingus loetakse selle direktiivi sätteid järgmises kohanduses:
            
            
               Artikli 30c lõikes 3 ei kohaldata EFTA riikide puhul sõnastust „mis on sätestatud Euroopa Liidu põhiõiguste hartas“.“
            
            
               2.Punkti 10i (Euroopa Parlamendi ja nõukogu direktiiv 2013/34/EL) järele lisatakse järgmine tekst:
            
            
               „10j32014 R 0537: Euroopa Parlamendi ja nõukogu 16. aprilli 2014. aasta määrus (EL) nr 537/2014, mis käsitleb avaliku huvi üksuste kohustusliku auditi erinõudeid ning millega tunnistatakse kehtetuks komisjoni otsus 2005/909/EÜ (ELT L 158, 27.5.2014, lk 77), parandatud ELTs L 170, 11.6.2014, lk 66.
            
            
               EFTA riikide ühinemise üksikasjalik kord vastavalt lepingu artiklile 101:
            
            
               Direktiivi 2006/43/EÜ artikli 32 lõikes 1 viidatud EFTA riikide pädevatel ametiasutustel on õigus osaleda täielikult Euroopa audiitorite järelevalveasutuste komitee (CEAOB) töös samadel tingimustel kui ELi liikmesriikide pädevad ametiasutused, kuid ilma hääleõiguseta. CEAOB esimeest ei saa vastavalt artikli 30 lõikele 6 valida EFTA riikide liikmete seast.
            
         
         
            
               Käesolevas lepingus loetakse määruse sätteid järgmises kohanduses:
            
            
               a)Sõnad „liidu või siseriiklikud õigusaktid“ asendatakse sõnadega „EMP leping või siseriiklikud õigusaktid“ ja sõnad „liidu või siseriiklik õigus“ asendatakse sõnadega „EMP leping või siseriiklik õigus“.
            
            
               b)Artiklis 41 loetakse EFTA riikide puhul:
            
            
               i)sõnade „Alates 17. juunist 2020“ asemel „Kuus aastat pärast EMP ühiskomitee otsuse nr .../... [kuupäev] [käesolev otsus] jõustumise kuupäeva“;
            
            
               ii)sõnade „Alates 17. juunist 2023“ asemel „Üheksa aastat pärast EMP ühiskomitee otsuse nr .../... [kuupäev] [käesolev otsus] jõustumise kuupäeva“;
            
            
               iii)sõnade „16. juunit 2014“ asemel „EMP ühiskomitee otsuse nr …/… [kuupäev] [käesolev otsus] jõustumise kuupäeva“.
            
            
               iv)sõnade „17. juunil 2016“ asemel „kaks aastat pärast EMP ühiskomitee otsuse nr .../... [kuupäev] [käesolev otsus] jõustumise kuupäeva“;
            
            
               c)Artiklis 44 loetakse EFTA riikide puhul sõnade „alates 17. juunist 2017“ asemel „ühe aasta möödumisel pärast EMP ühiskomitee otsuse nr .../... [kuupäev] [käesolev otsus] jõustumise kuupäeva“.“
            
            
               Artikkel 2
            
            
               EMP lepingu protokolli nr 37 lisatakse järgmine punkt:
            
            
               „40.Euroopa audiitorite järelevalveasutuste komitee (CEAOB) (Euroopa Parlamendi ja nõukogu määrus (EL) nr 537/2014).“
            
            
               Artikkel 3
            
            
               Määruse (EL) nr 537/2014 (parandatud ELTs L 170, 11.6.2014, lk 66) ja direktiivi 2014/56/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
            
            
               Artikkel 4
            
            
               Käesolev otsus jõustub […], tingimusel et kõik EMP lepingu artikli 103 lõike 1 kohased teated on edastatud*.
            
            
               
                  3Artikkel 5
            
            
               Käesolev otsus avaldatakse Euroopa Liidu Teataja EMP osas ja EMP kaasandes.
            
            
               Brüssel,
            
            
               
                     EMP ühiskomitee nimel
               
               
                     eesistuja
                     
                     
                     
                     EMP ühiskomitee
                     sekretärid
                  
            
         
         
            
                  
                     (1)
                  
                        ELT L 158, 27.5.2014, lk 77.
               
               
                  
                     (2)
                  
                        ELT L 158, 27.5.2014, lk 196.
               
               
                  
                     (3)
                  *[Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]